
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 122 


10 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Προσωρινή Κατάληψη Ιδιωτικών Εκτάσεων για την κα¬ 
τασκευή της Σήραγγας Δυτικής Επέκτασης Γραμ- 

μής 2. 1 

Διόρθωση ορίων στην Κοινότητα Κολυρίου Ν. Ηλείας. 2 
Κήρυξη αναδασωτέας έκτασης στη θέση «Κορομπη- 
λιές ή Κούκος» περιφέρειας Δημοτ. Διαμ/τος Άνω 
Καστριτσίου του Δήμου Ρίου Ν. Αχάίας. 3 


ΑΠΟΦΑΣΕΙΣ 

Αριθ. 10247 (1) 

Προσωρινή Κατάληψη Ιδιωτικών Εκτάσεων για την κατα¬ 
σκευή της Σήραγγας Δυτικής Επέκτασης Γραμμής 2. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τον Νόμο 1558/1985 (ΦΕΚ 157/26.7.95) «Κυβέρνηση 
και Κυβερνητικά Όργανα». 

2. Τον Ν. 1955/91 (ΦΕΚ 112/18.7.91) περί ιδρύσεως Εται¬ 
ρείας με την επωνυμία «ΑΤΤΙΚΟ ΜΕΤΡΟ Α.Ε.» και ειδικό¬ 
τερα τη διάταξη του άρθρου δέκα «Απαλλοτριώσεις» του 
ιδίου Νόμου. 

3. Την Απόφαση Υπουργού ΠΕΧΩΔΕ Δ16/010/ 
70/Γ/30.1.92 περί μεταβίβασης δικαιωμάτων και υποχρε¬ 
ώσεων του Δημοσίου στην ΑΤΤΙΚΟ ΜΕΤΡΟ Α.Ε. 

4. Την Απόφαση Υπουργού ΠΕΧΩΔΕ, Δ16α/04/226/ 
Γ/19.3.92 περί «καθορισμού καθ’ ύλην Τεχνικών Δ/νσεων 


ΓΓΔΕ αρμοδίων για Τεχνικά Θέματα εποπτείας Νομικών 
Προσώπων Γ.Γ.Δ.Ε. 

5. Το με αριθμό πρωτοκόλλου ΑΙ_Χ -15385/14.1.2000 έγ¬ 
γραφο της ΑΤΤΙΚΟ ΜΕΤΡΟ Α.Ε. με το οποίο ζητείται η 
προσωρινή κατάληψη τμήματος ιδιοκτησίας των Ιωάννου 
και Νικολάου Βάκου οδόςΣτυμφαλίας Ιδέκτασης 10τ.μ. 
και Γεωργίου Δημήτραινα οδός Στυμφαλίας 14 έκτασης 5 
τ.μ., που βρίσκονται στο Δήμο Περιστεριού. 

και επειδή: 

Η προσωρινή κατάληψη των υπόψη ιδιοκτησιών κρίνε- 
ται αναγκαία για την κατασκευή της Σήραγγας, της Επέ¬ 
κτασης του Μετρό προς Περιστέρι (Γραμμή 2) και προ- 
βλέπεται, από το άρθρο δέκατο παράγραφος 4 του Νό¬ 
μου 1955/91, η προσωρινή κατάληψη χώρων που είναι 
αναγκαία για τα έργα που εμπίπτουν στους σκοπούς της 
Εταιρείας ΑΤΤΙΚΟ ΜΕΤΡΟ Α.Ε., αποφασίζουμε: 

1. Την προσωρινή κατάληψη τμήματος των ιδιοκτησιών 
των Ιωάννου και Νικολάου Βάκου οδός Στυμφαλίας 16 
που οριοθετείται από τα σημεία Α, Β, Δ, Ε έκτασης 10μ * 1 2 3 4 και 
Γεωργίου Δημήτραινα οδός Στυμφαλίας 14 που οριοθε- 
τείται από τα σημεία Β, Γ, Δ έκτασης 5μ 2 , που βρίσκονται 
στο Δήμο Περιστεριού, όπως φαίνεται στα συνημμένα 
σχέδια και τα οποία αποτελούν αναπόσπαστο μέρος της 
Απόφασης αυτής. 

2. Μετά το πέρας των εργασιών ο χώρος θα αποδοθεί 
στους ιδιοκτήτες. 

3. Η κατάληψη θα διαρκέσει μέχρι την ολοκλήρωση του 
έργου. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Ο ΥΠΟΥΡΓΟΣ 

Κ. ΛΑΛΙΩΤΗΣ 

Αριθ-Οικ. 1775 (2) 

Διόρθωση ορίων στην Κοινότητα Κολυρίου Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του από 24.4.85 Π.Δ./τος (ΦΕΚ 
181/Δ/85) «τρόπος καθορισμού ορίων οικισμών της Χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης». 

2. Το Π.Δ. 910/77 «περί οργανισμού Υ.Δ.Ε.». 

3. Τις διατάξεις του Ν.1032/80 «περί συστάσεως 
Υ.Χ.Ο.Π.». 

4. Το Ν.3200/55 «περί συμπληρώσεως των διατάξεων 
«περί Διοικητικής Αποκεντρώσεως». 

5. Τηναριθ. πρωτ. 10022/99 Απόφαση Νομάρχη Ηλείας 
«σχετικά με συγκρότηση Συμβουλίου Χ.Ο.Π. Ν. Ηλείας. 

6. Την αριθ. ΕΠΑ 2701/21.7.88 Απόφαση Νομάρχη Ηλεί¬ 
ας (ΦΕΚ 570/Δ/1.8.88) «Περί καθορισμού ορίων του οικι¬ 
σμού Κολυρίου Ν. Ηλείας». 

7. Το αριθ. πρωτ. 3370/22.10.98 έγγραφο Δασαρχείου 
Πύργου. 

8. Την αριθ. 25/97 Απόφαση Κοινοτικού Συμβουλίου Κο¬ 
λυρίου. 

9. Την αριθ. πρω. 4284/13.10.98 Απόφαση Ζ' Εφορείας 
Προϊστ. και κλασ. Αρχαιοτήτων. 

10. Τις διατάξεις του Ν.2218/94 όπως αυτές αντικατα- 
στάθηκαν, τροποποιήθηκαν και συμπληρώθηκαν με τις 
διατάξεις του Ν.2240/94 και του Ν.2307/95. 


11. Την αριθ. 1673/12.1.99 Απόφασή μας περί ορισμού 
βοηθών Νομάρχη. 

12. Την αριθ. πρωτ. οικ 4720/5.5.99 Απόφαση Νομάρχη 
Ηλείας, «Σχετικά με εξουσιοδότηση υπογραφής Αποφά¬ 
σεων κ.λπ. «ΜΕ ΕΝΤΟΛΗ ΝΟΜΑΡΧΗ». 

13. Την σύμφωνη γνώμη του Συμβουλίου (πρακτ. 9/99). 

14. Τηναριθ. 12570/21.10.98 Εισήγηση της Υπηρεσίας. 

15. Το αριθ. πρωτ. 19855/12.11.99 πρακτικό της 
Ν.Ε.Χ.Ω.Π, αποφασίζουμε: 

Εγκρίνουμε την διόρθωση ορίων στην Κοινότητο Κολυ¬ 
ρίου όπως απεικονίζεται στο σχεδιάγραμμα κλ. 1:500, 
που συνοδεύει την Απόφασή μας αυτή και αποτελεί πα¬ 
ράρτημα της, περικλείεται δε από τα σημεία με αριθμούς 
32,39,38,37,35,36,34 αφού εξασφαλίζεται ζώνη 100 μ. 
από τον άξονα της Ε.Ο. εκτός ορίων του οικισμού. 

Από τις διατάξεις της παραπάνω Απόφασης δεν προκα- 
λείται δαπάνη σε βάρος του προϋπολογισμού της Κοινό- 
τητος Κολυρίου του Ν. Ηλείας. Κατά της Απόφασης αυ¬ 
τής επιτρέπεταιι προσφυγή στον Υπουργό Π.Ε.Χ.Ω.Δ.Ε. 
«ΜΟΝΟ ΓίΑ ΠΑΡΑΒΑΣΗ ΝΟΜΟΥ» (Εγκύκλιος 
Υ.Π.Ε.Χ.Ω.Δ.Ε. 42/93). 

Η παρούσα να δημοσιευτεί στην Εφημερίδα της Κυβερ- 
νήσεως. 

Πύργος, 21 Φεβρουάριου 2000 
Ο Νομάρχης 

ΠΑΝΑΓΙΩΤΗΣ ΔΗΜΗΤΡΟΥΛΟΠΟΥΛΟΣ 

Αριθ. 290 (3) 

Κήρυξη αναδασωτέας έκτασης στη θέση «Κορομπηλιές ή 

Κούκος» περιφέρειας Δημοτ. Διαμ/τος Άνω Καστρι- 

τσίου του Δήμου Ρίου Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦ.ΔΥΤ. ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χώρας. 

2. Τις διατάξεις του Ν.2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες δ/ξεις». 

3. Την αριθμ. 186 Γ.Γ./30.6.1998 απόφαση Π.Δ.Ε. Άσκη¬ 
ση αρμοδιοτήτων Γενικού Γραμμ. Περιφέρειας Δυτ. Ελ¬ 
λάδας επί θεμάτων ΔΑΣΙΚΩΝ και μεταβίβαση του δικαιώ¬ 
ματος υπογραφής στους προϊσταμένους Υπηρεσιακών 
Μονάδων της Περιφέρειας». 

4. Τις διατάξεις του Ν. 998/79 «περί προστασίας των Δα¬ 
σών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν.998/90, όπως συμπλη¬ 
ρώθηκε με το Ν.2040/92. 

5. Τις σχετικές διαταγές του Υπουργ. Γεωργίας. 

6. Την αριθ. 602/1.2.2000 πρόταση του Δασαρχείου Πα- 
τρών «περί κηρύξεως αναδασωτέας έκτασης τριών τε¬ 
τραγωνικών μέτρων και 04 εκατοστών του τετραγωνικού 
μέτρου (3,04 τετρ. μέτρα) στη θέση «Κορομπηλιές ή Κού¬ 
κος» Δημοτικού Διαμ/τος Άνω Καστριτσίαυ του Δήμου Ρί¬ 
ου. 

7. Τη θετική εισήγηση της Δ/νσης Δασών Ν. Αχαΐας, 
αποφασίζουμε: 


Κηρύσσουμε Αναδασωτέα, με σκοπό την αποκατάστα¬ 
ση με φυσική ή τεχνητή αναγέννηση της δασικής βλάση- 
σης που καταστράφηκε από παράνομη εκχέρσωση - κα¬ 
τάληψη που έγινε από τον Γεώργιο Σ. Κωνσταντέλα κά¬ 
τοικο Πατρών και διαπιστώθηκε στις 8.12.1999 τη 
δημόσια δασική έκταση, (δάσος από τρικοκιές και αγριο- 
κορομηλιές κ.λπ.) εμβαδού τριών τετραγ. μέτρων και 04 
εκατοστών του τ.μ. (3,04 τ.μ.) στη θέση «Κορομπηλιές ή 
Κούκος» περιφέρειας Δημοτ. Διαμ/τος Ανω Καστριτσίου 
του Δήμου Ρίου και η οποία προσδιορίζεται από τα στοι¬ 
χεία Α,Β,Γ,Δ,Α, όπως αυτά φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Γύρωθεν με δημόσια δασική έκταση (από¬ 
τομης κλίσης). 

Δυτικά: Γύρωθεν με δημόσια δασική έκταση (απότομης 
κλίσης). 

Βόρεια: Γύρωθεν με δημόσια δασική έκταση (απότομης 
κλίσης). 

Νότια:Γύρωθεν με δημόσια δασική έκταση (απότομης 
κλίσης). 

Η παρούσα ισχύει μετά τη δημοσίευσή της στο χωριό Ά¬ 
νω Καστρίτσι του Δήμου Ρίου, σύμφωνα με το άρθρο 37 
του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 7 Φεβρουάριου 2000 
Με εντολή Γ.Γ,Περιφέρειας 
ΠΑΝΑΓ. ΣΚΟΥΡΑΣ 

